joelniklaus/EU_Wikipedias huggingface dataset:
Elzie Segar

Elzie Crisler Segar (8. joulukuuta 1894 Chester, Illinois – 13. lokakuuta 1938 Santa Monica, Kalifornia) oli yhdysvaltalainen sarjakuvapiirtäjä, joka tunnetaan parhaiten sarjakuvahahmo Kippari-Kallen (Popeye) luojana.

Segar työskenteli nuoruudessaan talo- ja kylttimaalarina sekä elokuvateatterin koneenkäyttäjänä. Hänen ensimmäiset sarjakuvansa eivät kelvanneet lehdille, joten hän kävi piirtämisen kirjekurssin. Sarjakuvapiirtäjä Richard F. Outcault järjesti Segarille työpaikan Chicagossa ilmestyneestä Chicago Heraldista, johon hän piirsi Charlie Chaplin’s Comic Capers -nimistä sarjakuvaa, kunnes koko lehti lakkasi ilmestymästä 1917. Vuonna 1919 Segar alkoi piirtää King Features Syndicatelle Thimble Theatre -nimistä sarjaa, joka toimi Kippari-Kallen edeltäjänä. Sarjassa esiintyivät alun perin Olga (Olive Oyl), hänen veljensä Castor Oyl ja poikaystävänsä Ham Gravy. Voimakas merimies Kippari-Kalle tuli sarjaan alun perin sivuhahmona tammikuussa 1929, mutta kohosi vähitellen päähenkilöksi. Sarjakuva muodostui hyvin suosituksi ja Max Fleischer ryhtyi tuottamaan sen pohjalta suosittuja animaatioita. Segar kuoli vuonna 1938 maksasairauden aiheuttamiin komplikaatioihin. Hän piirsi Kippari-Kallea ennenaikaiseen kuolemaansa asti.

Lähteet 

Yhdysvaltalaiset sarjakuvantekijät
Vuonna 1894 syntyneet
Vuonna 1938 kuolleet
Kylli

Kylli on suomalainen naisen etunimi, Kyllikki-nimen lyhentynyt muoto. Kyllin nimipäivä on 8. joulukuuta.

Digi- ja väestötietoviraston tietojen mukaan nimi Kylli on vuoden 2019 loppuun mennessä annettu hieman yli 130 naiselle ja muutamalle miehelle.

Tunnettuja Kyllejä 

 Kylli Koski, Kylli-täti (1906–1997), kuvataiteilija, kuvaamataidonopettaja ja televisiotoimittaja
 Kylli Köngäs (s. 1942), näyttelijä

Nimen muita merkityksiä 

 Kylli-Setä, suomalainen yhtye

Lähteet

 Etunimet
Yläjärvi (täsmennyssivu)

Yläjärvi voi tarkoittaa seuraavia:

 Yläjärvi (), järvi Yhdysvaltain ja Kanadan rajalla
 Yläjärvi, järvi Kuhmoisissa
 Yläjärvi, järvi Pyhäjärvellä Suomen Neuvostoliitolle luovuttamalla alueella
 Yläjärvi, järvi Padasjoella
 Yläjärvi, järvi Korpiselällä Suomen Neuvostoliitolle luovuttamalla alueella
 Yläjärvi, entinen kylä Korpiselällä
 Yläjärvi nyk. Priladožkoje, kylä Pyhäjärvellä Suomen Neuvostoliitolle luovuttamalla alueella
 Kälkäjärvien Yläjärvi, järvi Joutsassa

Erja Yläjärvi (s. 1977), suomalainen päätoimittaja, Toivo Yläjärven tytär
Toivo Yläjärvi (1941–2014), suomalainen poliitikko, Keskustan kansanedustaja ja ministeri.

katso myös
 Alajärvi

Järvien täsmennyssivut
Aurinkotuuli (elokuva)

Aurinkotuuli on Timo Linnasalon ohjaama tieteiselokuva vuodelta 1980. Kullervo Kukkasjärven romaaniin perustuva elokuva kertoo miehestä, joka syväjäädytetään ja herätetään henkiin kymmeniä vuosia myöhemmin ekologisen romahduksen runtelemaan maailmaan.

Rooleissa

Tuotanto
Aurinkotuulta kuvattiin kesällä 1980 Helsingissä muun muassa Hietalahdentorin Teknillisessä korkeakoulussa, Merikasarmissa, Suvilahden voimalassa ja Eläintieteellisessä museossa.

Vastaanotto
Helsingin Sanomien Helena Ylänen piti Aurinkotuulta kunnianhimoisena ja viileän älyllisenä filosofointina olemassaolon tarkoituksesta. Hänestä sen kuvat ovat kauniita, mutta puheet tekosyvällisiä, pikemminkin samanaikaisia monologeja kuin dialogeja, ”juhlallista lausuntaa aistikkaissa kulisseissa”. Muutkin kriitikot olivat samoilla linjoilla, yleisenä moitteena olivat myös kerronnan hitaus ja ylipitkät kohtaukset.

Elokuvan valmistumisvaiheessa tuottaja Kullervo Kukkasjärvi laski tarvittavan 200 000 katsojaa, jotta elokuva pääsisi omilleen. Elokuva sai teatterikierroksella 10 588 katsojaa.

Lähteet

Aiheesta muualla 
 
 

Vuoden 1980 suomalaiset elokuvat
Suomalaiset tieteiselokuvat
Suomalaiset romaaneihin perustuvat elokuvat
Juhani Perttunen

Olli Heikki Juhani Perttunen (s. 6. syyskuuta 1938 Kajaani) on suomalainen lakimies, joka toimi tasavallan presidentin kanslian kansliapäällikkönä Urho Kekkosen ja Mauno Koiviston presidenttikausilla.

Juhani Perttunen kirjoitti ylioppilaaksi vuonna 1957 ja valmistui oikeustieteen kandidaatiksi vuonna 1964 sekä lisensiaatiksi vuonna 1968. Tohtoriksi hän väitteli vuonna 2006. Perttunen toimi Helsingin yliopiston assistenttina vuosina 1965−1966, Keskustapuolueen lakimiehenä ja Keskustan eduskuntaryhmän lainopillisena sihteerinä vuosina 1967−1970, oikeusministeriön lainvalmistelukunnan sihteerinä vuosina 1973−1974 sekä eduskunnan ulkoasiain- ja perustuslakivaliokuntien sihteerinä vuosina 1974−1976. Loppuvuodesta 1976 presidentti Urho Kekkonen nimitti Perttusen tasavallan presidentin kanslian kansliapäälliköksi, jossa virassa hän toimi vuoteen 1984 saakka. Vuosina 1984−2001 Perttunen työskenteli sisäasiainministeriön kansliapäällikkönä.

Julkaisut

 Valta, valtio ja kansalainen (yhdessä A. Jyrängin ja E. Vilkkosen kanssa), 1969.
 Tunnustamisen epääminen ja kansainväliset suhteet valtiokäytännössä (väitöskirja), 2006.

Lähteet
 Suomen lakimiehet 2007, Suomen Lakimiesliitto. ISBN 978-952-14-1175-5.

Suomalaiset juristit
Suomalaiset kansliapäälliköt
Vuonna 1938 syntyneet
Elävät henkilöt
Pyöräily kesäolympialaisissa 1956

Pyöräily kesäolympialaisissa 1956 Melbournessa käsitti kuusi lajia. Kaikki lajit olivat vain miehille tarkoitettuja.

Mitalistit

Mitalitaulukko

Lähteet 

 

1956
Kesäolympialaiset 1956
Doka

Doka GmbH (Doka Group) on rakentamiseen tarkoitettuja valumuotteja sekä niihin liittyviä oheistuotteita valmistava ja vuokraava yritys. Lisäksi palveluihin kuuluvat alan projektinhallinta. Dokalla on toimintaa yli 70 maassa.

Doka Finland Oy
Suomessa yritys toimii Vihdin Selkissä nimellä Doka Finland Oy, työllistäen noin 45 henkilöä. Suomen Dokan merkittävimpiä asiakkaita ovat suuret rakennusalan toimijat, esim. Skanska. Nykyisenä toimitusjohtana toimii Risto Lehikoinen. Yhtiön liikevaihto ja tuottavuus kärsi laman seurauksena vuosina 2009–2010, jolloin henkilökuntaa jouduttiin irtisanomaan.

Lähteet

Aiheesta muualla
Doka Finland Oy:n verkkosivut

Itävaltalaiset yritykset
Sokkotanssi

Sokkotanssi on Matti Ijäksen ohjaama ja käsikirjoittama suomalainen näytelmäelokuva vuodelta 1999. Ijäs sai elokuvasta käsikirjoitus-Jussin.

Juoni

Eletään 60-luvun alkua pienessä merenrantakaupungissa. Elokuvan päähenkilön Jontin (Walter Gröhn) pää on täynnä kysymyksiä. Jontti elää uteliaana kysymysten virrassa. Kaikki muuttuu, kun Jontti saa selville, että hänen isällään (Martti Suosalo) on toinen nainen. Kaupunki on pieni, kaikki tuntevat toisensa ja isän uuden rakkauden. Se nöyryyttää Jonttia joka haluaisi isänsä uuden rakkauden kuolevan. Taistellessaan näkymättömiä voimia vastaan Jontti kohtaa itsekin ensimmäisen hennon rakkauden. Jontin paras ystävä Länki (Mikko Vanhala) yrittää myös toteuttaa omaa unelmaansa. Viattomat kepposet muuttuvat veriseksi todellisuudeksi, kun Länki menettää toisen jalkansa yrittäessään kostaa opettajalleen (Sulevi Peltola). Mutta sekään ei lannista Länkiä, joka haluaa merille, lähemmäksi kadotettua isäänsä. Elokuvassa esiintyvät myös muiden muassa Pirkka-Pekka Petelius parturina ja Vesa-Matti Loiri juoppona renttuna.

Näyttelijät

Aiheesta muualla
 
 Sokkotanssi - Yle Areena

Jussi-palkitut elokuvat
Vuoden 1999 suomalaiset elokuvat
Matti Ijäksen ohjaamat elokuvat
Mauno Uusivirta

Mauno Antero Uusivirta (s. 27. syyskuuta 1948 Toholampi) on suomalainen kilpapyöräilijä.

Uusivirta edusti Suomea kolmissa olympialaisissa. Méxicossa 1968 hän sijoittui 100 kilometrin joukkueajossa 19:nneksi yhdessä Raimo Honkasen, Raimo Suikkasen ja Ole Wackströmin kanssa sekä henkilökohtaisessa maantieajossa 46:nneksi. Münchenissä 1972 hän sijoittui 100 kilometrin joukkueajossa 18:nneksi Kalevi Eskelisen, Harry Hannuksen ja Ole Wackströmin kanssa sekä keskeytti henkilökohtaisessa maantieajossa. Moskovassa 1980 hän oli henkilökohtaisessa maantieajossa 38:s.

Uusivirta edusti Suomea useissa MM-kilpailuissa mutta ei saavuttanut merkittävää menestystä. Hän voitti Pohjoismaiden mestaruuden maantieajossa vuonna 1975. Lisäksi hän sijoittui PM-kilpailuissa yhdeksänneksi vuonna 1967, seitsemänneksi vuonna 1972, kahdeksanneksi vuonna 1973, kuudenneksi vuonna 1974 ja 15:nneksi vuonna 1980.

Seuratasolla "Manu" Uusivirta edusti Kälviän Tarmoa ja Turun Urheiluliittoa.  Hän voitti Suomen mestaruuden maantieajossa vuonna 1970, 75 kilometrin joukkueajossa vuonna 1975 sekä radalla neljän kilometrin joukkuetakaa-ajossa vuosina 1971 ja 1975.

Kilpauransa jälkeen Uusivirta on toiminut Turun Pyöräilyliiton valmentajana. Hänen henkilökohtaisiin valmennettaviinsa on kuulunut muun muassa Jari Lähde.

Päivätyönään Uusivirta oli palomies, eläkkeelle jäätyään hän on toiminut aktiivisesti urheiluseuratoiminnassa.

Uusivirta antoi kesällä 1972 efedriiniä sisältäneen dopingnäytteen. Aine oli peräisin yskänlääkkeestä eikä häntä rangaistu.

Lähteet

Viitteet 

Suomalaiset maantiepyöräilijät
Vuonna 1948 syntyneet
Elävät henkilöt
Ahmed Best

Ahmed Best (s. 19. elokuuta 1973 New York, New York) on yhdysvaltalainen teatterinäyttelijä ja Annie-palkittu ääninäyttelijä, joka tunnetaan Jar Jar Binksin roolista Tähtien sota -aiheisissa elokuvissa ja videopeleissä.

Best päätyi Jar Jar Binksin rooliin esiintyessään STOMP-nimisessä jazzmusikaaliryhmässä, josta roolittaja Robin Gurland löysi hänet.

Lähteet

Yhdysvaltalaiset teatterinäyttelijät
Yhdysvaltalaiset ääninäyttelijät
Videopelien ääninäyttelijät
Annie-palkinnon saajat
Vuonna 1973 syntyneet
Elävät henkilöt
Hemangiooma

Hemangiooma eli verisuoniluomi on verisuonirakenteista muodostuva hyvänlaatuinen ja tavallisesti harmiton kasvain, joka voi kehittyä esimerkiksi iholle, suolistoon tai maksaan. Kyseessä on vauvaiän yleisin kasvain. Pian syntymän jälkeen kehittyvät suuriksikin kasvavat hemangioomat häviävät yleensä kouluikään tultaessa. Kavernoottisesta hemangioomasta käytetään myös nimitystä mansikkaluomi.

Katso myös 
 Maksan hemangiooma

Lähteet 

Ihotaudit
Seulonnan keskeiset artikkelit
Mitja Mežnar

Mitja Mežnar (s. 30. kesäkuuta 1988 Kranj, Jugoslavia) on slovenialainen mäkihyppääjä.

Mežnar hyppäsi vuosina 2005 ja 2007 kultaa voittaneessa Slovenian joukkueessa nuorten MM-kisoissa. Henkilökohtaisessa kilpailussa hän oli neljäs 2007.

Mäkihypyn maailmancupissa Mežnar kilpaili ensimmäisen kerran Engelbergissä vuonna 2007. Hänen paras sijoituksensa maailmancupissa on tammikuulta 2011, kun hän oli Sapporon kisassa 16:s. Vancouverin olympialaisissa 2010 hän sijoittui suurmäen kilpailussa 29:nneksi ja oli mukana joukkuekilpailussa kahdeksanneksi sijoittuneessa Slovenian joukkueessa. MM-kilpailuihin hän on osallistunut Liberecissä 2009 ja Oslossa 2011. Joukkuekilpailussa hän on sijoittunut Liberecissä seitsemänneksi ja Oslossa kuudenneksi. Henkilökohtaisissa kilpailuissa hänen paras MM-sijoituksena on Liberecistä normaalimäen 31. sija.

Lähteet 

Slovenialaiset mäkihyppääjät 
Vuonna 1988 syntyneet
Elävät henkilöt
Lugoj

Lugoj on Länsi-Romaniassa Timișjoen rannalla, Timișin piirikunnassa Baanaatin alueella sijaitseva kaupunki.

Historiaa
Lugoj oli aikoinaan vahvasti linnoitettu ja nykyistä vaikutusvaltaisempi kaupunki. Elokuussa 1849 kaupungissa oli Unkarin vallankumoushallituksen viimeinen istuin, ja se toimi viimeisenä turvapaikkana Lajos Kossuthille ja useille muille vallankumousjohtajille ennen heidän pakoaan Ottomaanien valtakuntaan.

Nykyisin Lugoj on kuuluisa Dracula-näyttelijä Bela Lugosin kotikaupunkina. Lugosin oikea sukunimi oli Blasko, taiteilijanimi "Lugosi" on adjektiivi sanasta Lugos, joka on kaupungin unkarilainen nimi.

Väestö

Merkittäviä lugojlaisia

Filaret Barbu, säveltäjä 
Valeriu Braniște, julkaisija, poliitikko
Caius Brediceanu, diplomaatti
Coriolan Brediceanu, poliitikko ja journalisti 
Tiberiu Brediceanu, säveltäjä 
Aurel Ciupe, taidemaalari
Georges Devereux, etnopsykologi
Iosif Constantin Drăgan, liikemies ja kirjailija
Traian Grozavescu, tenori 
Elemér Jakabffy, poliitikko, tiedemies
György Kurtág, säveltäjä
Béla Lugosi, näyttelijä
Lavinia Miloșovici, voimistelija
Victor Neumann, historioitsija
Dumitru Pirvulescu, painija
Aurel Popovici, poliitikko
Josef Posipal,  jalkapalloilija
Ion Vidu, säveltäjä ja kuoronjohtaja 
Camelia Voin, sopraano

Ystävyyskaupunkeja

 Szekszárd
 Orléans
 Jena
 Assos-Lecheo
 Nisporeni
 Vršac
 Monopoli

Lähteet

Aiheesta muualla

 www.primarialugoj.ro
 Lugojul - paikallinen tietosivu

Romanian kaupungit
Anticostinsaari

Anticostinsaari () on Québecin provinssiin kuuluva suuri saari, joka sijaitsee Saint Lawrencen joen suulla Kanadan itärannikolla. Se on metsästyksen ja kalastuksen harrastajien suosima luontomatkailukohde, jossa ammutaan vuosittain yli 9 000 valkohäntäpeuraa.

Luonto ja maantiede 

Anticostinsaaren pituus on yli 220 kilometriä, leveys enimmillään 56 kilometriä ja pinta-ala lähes 8 000 neliökilometriä. Sen kallioperä on siluuri- ja ordovikikausilla muodostunutta kalkkikiveä, jota peittävät useista eri lähteistä peräisin olevat sedimenttikivilajit. Maasto on suhteellisen tasaista ja keskimäärin 126 metrin korkeudella merenpinnasta.

Saarella vallitsee subboreaalinen meri-ilmasto, jolle ovat tyypillisiä viileät kesät ja leudot talvet. Ilman lämpötila on keskimäärin −10 °C tammikuussa ja 15 °C heinäkuussa. Talvella sataa paljon lunta.

Saaren metsät kuuluvat Kanadan havumetsävyöhykkeeseen, ja niiden valtapuita ovat valkokuusi, mustakuusi ja palsamipihta. Suuren valkohäntäpeurakannan vuoksi pensaskasvillisuus on niukkaa. Saaren itäosissa on metsien lisäksi turvesoita.

Alkuperäisiä nisäkäslajeja ovat amerikansaukko, kettu, peurahiiri sekä lepakoihin kuuluvat pikkuruskosiippa ja Myotis septentrionalis. Mustakarhu ja amerikannäätä ovat hävinneet sukupuuttoon 1900-luvulla. Saarelle istutetuista nisäkäslajeista elinvoimaisimpia ovat valkohäntäpeura, hirvi, lumikenkäjänis, kanadanmajava sekä piisami. Runsaaseen linnustoon kuuluu varsinkin merilintuja. Saaren valkopäämerikotkakanta on yksi merkittävimmistä Pohjois-Amerikan koillisosissa. Istutetuista lintulajeista ovat menestyneet röyhelöpyy ja kanadanpyy.

Historia ja merkitys 

Anticostinsaari oli lähes asumaton vuoteen 1895 saakka, jolloin saaren osti ranskalainen suklaamestari Henri Menier tavoitteenaan kehittää siitä lomakohde metsästäjille ja kalastajille. Hän yritti istuttaa saarelle valkohäntäpeuroja, biisoneita ja saksanhirviä, mutta vain peurat sopeutuivat uuteen ympäristöön. Menier’n laivaamista 220 valkohäntäpeurasta on sittemmin muodostunut jo yli 150 000 yksilön populaatio, joka on suurempi kuin missään muualla Pohjois-Amerikan itäosissa. 1900-luvulla saaren omistus vaihtui metsäyhtiöltä toiselle, kunnes se päätyi vuonna 1974 Québecin provinssihallinnolle.

Anticostinsaaren pysyvä asutus on keskittynyt länsikärjessä sijaitsevaan Port-Menier’n kylään, jossa elää noin 250 ihmistä. Merkittävin elinkeino on retkeilyyn, peuranmetsästykseen ja lohenkalastukseen keskittyvä matkailu. Lisäksi saarella on toiminut vuodesta 1995 lähtien metsäyhtiö Produits forestiers Anticosti. Yhtiö kaataa puita 150 000–175 000 kuutiota vuodessa ja kehittää metsänhoitoa yhteistyössä Kanadan luonnonvaraministeriön kanssa. Québecin provinssihallinto on perustanut saarelle Parc national d’Anticostin kansallispuiston (572 km²) ja Pointe-Heathin (19 km²) ja Grand-Lac-Salén (24 km²) luonnonsuojelualueet.

Lähteet

Aiheesta muualla 
 Parc national d’Anticosti 

Québecin saaret
Sebastián Piñera

Miguel Juan Sebastián Piñera Echenique (s. 1. joulukuuta 1949) on chileläinen liikemies ja poliitikko, joka toimi Chilen presidenttinä vuosina 2010–2014 sekä 2018–2022. Maaliskuussa 2022 hänen seuraajakseen tuli Gabriel Boric.

Poliittinen toiminta
Piñera toimi senaattorina vuosina 1990–1998 ja johti oikeistolaiseen Alianza por Chile -liittoumaan kuuluvaa Renovación Nacional -puoluetta vuosina 2001–2004.

Piñera pyrki Chilen presidentiksi vuosien 2005–2006 ja 2009–2010 vaaleissa, joista jälkimmäisessä hän sai enemmistön äänistä ja hänet valittiin presidentiksi..

Piñera astui virkaan 11. maaliskuuta 2010. Virkaanastujaisten aikaan Chilessä koettiin helmikuun maanjäristyksen jälkijäristyksiä. Piñera joutui heti valtakautensa alussa  kohtaamaan pari viikkoa aiemmin tapahtuneen maanjäristyksen jälleenrakentamisvaatimukset. Virkaanastujaisten jälkeen hän matkusti maanjäristyksestä kärsineeseen Constitucióniin. Hän allekirjoitti lakiesityksen, jonka tarkoituksena oli 40 000 peson arvoisen apukupongin jakaminen 4,2 miljoonalle köyhälle lapselle.

Piñera on monesti yhdistetty Augusto Pinochetin diktatuuriin muun muassa siksi, että hänen veljensä toimi Pinochetin ministerinä. Kansanäänestyksessä vuonna 1988 hän kuitenkin äänesti Pinochetin hallintoa vastaan. Hän on maltillinen demokraatti, joka on arvostellut Chilen autoritaarista oikeistoa.

Kesäkuusta 2011 lähtien opiskelijat osoittivat kuukausia mieltään vaatien ilmaista ja laadukasta koulutusta. Mielenosoitukset alkoivat 9. toukokuuta ympäristönsuojelijoiden mielenosoituksilla Patagoniaan rakennettavaksi hyväksyttyjä viittä patoa vastaan. Opiskelijoiden mielenosoitukset alkoivat 12. kesäkuuta. Karabineerien hajotettua opiskelijoiden mielenosoituksen CUT-ammattiliitto ryhtyi elokuussa kahden päivän tukiyleislakkoon.

Chilen perustuslaki estää saman henkilön toimimisen presidenttinä kaksi peräkkäistä kautta, joten Piñera ei voinut olla ehdolla vuonna 2013. Hänen seuraajakseen valittiin aiemminkin presidenttinä toiminut Michelle Bachelet, joka aloitti toisen virkakautensa maaliskuussa 2014.

Seuraavissa vaaleissa oli sitten taas Piñeran vuoro, ja voitettuaan joulukuun 2017 presidentinvaalit oli taas maaliskuusta 2018 lähtien Chilen presidentti. Maaliskuussa 2022 hänen seuraajakseen nousi Gabriel Boric.

Liiketoiminta
Piñera on väitellyt taloustieteen tohtoriksi Harvardissa. Hän ansaitsi suuren osan omaisuudestaan 1970-luvun lopulla, kun luottokortit otettiin käyttöön Chilessä. Nykyisin hän omistaa maanlaajuisen Chilevisión-televisiokanavan sekä osuuden LAN Airlines -lentoyhtiöstä ja Colo-Colo-jalkapallojoukkueesta. Hänen omaisuutensa arvoksi arvioitiin alkuvuodesta 2009 noin miljardi Yhdysvaltain dollaria.

Lähteet

Aiheesta muualla 

Chilen presidentit
Vuonna 1949 syntyneet
Elävät henkilöt
Ilmari Järvenpää

Ilmari Järvenpää on suomalainen näyttelijä, joka aloitti uransa DNA:n mainoksissa. Hän on esiintynyt elokuvissa Skavabölen pojat (toinen pääosa, Rupert lapsena), Rare Exports (Juuso) ja Kekkonen tulee! (Jussi) Ilmari on näytellyt myös sarjassa Tappajan näköinen mies, jossa hän näytteli Sergei Gudajeviä.

Lähteet

Aiheesta muualla
 
 

Suomalaiset näyttelijät
Syntymävuosi puuttuu
Elävät henkilöt
BC Place

BC Place on areena Vancouverissa Kanadassa. Areena oli vuoden 2010 talviolympialaisten päänäyttämö, ja siellä järjestettiin kisojen avajaiset ja päättäjäiset.

Areena toimii BC Lionsin (kanadalainen jalkapallo) ja Vancouver Whitecapsin (jalkapallo) kotikenttänä.

Aiheesta muualla 

 BC Place

Kanadan jalkapallostadionit
Olympiastadionit
Talviolympialaiset 2010
Vancouverin rakennukset ja rakennelmat
Vancouverin urheilu
Jonkkusten seisake

Jonkkusten seisake oli Uudenkaupungin radan varressa sijainnut lakkautettu seisake. Se perustettiin Maskuun vuonna 1933. Seisake lakkautettiin helmikuussa 1945, mutta se avattiin uudelleen henkilöliikenteelle viisi vuotta myöhemmin, heinäkuussa 1950. Seisake lakkautettiin lopullisesti toukokuussa 1971.

Lähteet

Maskun liikenne
Maskun rakennukset ja rakennelmat
Varsinais-Suomen lakkautetut rautatieliikennepaikat
Universidade Maputo

Universidade Maputo (UniMaputo tai UM; virallisesti Universidade Pedagógica de Maputo, lyhennys UP) on julkinen korkeakoulu, jota ylläpitää Mosambikin hallitus. Yliopistona se oli ensimmäinen ja ainoa kokonaan omistautunut opettajien koulutukseen maassa. Perustamisasetuksen mukaan sen nimi on Universidade Maputo, mutta siihen viitataan yleisesti nimellä Universidade Pedagógica de Maputo tai vain nimellä Universidade Pedagógica.

UniMaputo pääkonttori ja pääkampus sijaitsevat Maputossa, ja vuoteen 2019 mennessä sillä oli kampuksita kaikissa maan provinsseissa, ja niissä tehtiin merkittäviä hallinnollisia uudistuksia, jotka rajoittivat sen lainkäyttövallan Mosambikin pääkaupunkiin.

Yliopiston historia 

Universidade Maputo kehittyi alkujaan Eduardo Mondlane -yliopiston kasvatustieteiden tiedekunnan sisällä. Itsenäiseksi oppilaitoksekseen se muodostui vuonna 1986 nimellä Instituto Superior Pedagógico. Se keskittyi alkujaan opettajienkoulutukseen.

Vuonna 1989 aloitettiin Beiran yliopistollinen kampus, josta tuli ensimmäinen korkeakoulu, jolla on kampus Mosambikin pääkaupungin ulkopuolella.

Vielä vuonna 1995, kymmenen vuotta laitoksen avaamisen jälkeen, Instituto Superior Pedagógico tehdään yliopisto nimellä Universidade Pedagógica (UP).

Vuonna 2019 perusteellisen hallintouudistuksen jälkeen yliopisto kuului Maputo Cityn lainkäyttövaltaan, ja sen muista kampuksista tuli Save University, Púnguè University, Licungo University ja Rovuma University. Sama uudistus muutti historiallisen nimen "Universidade Pedagógica", nimeltään Universidade Maputo (UniMaputo).

Lähteet

Aiheesta muualla 
Yliopiston kotisivut 

Mosambikin yliopistot
Maputon rakennukset ja rakennelmat
Jukka Salminen

Jukka Kalevi Salminen (s. 1956, Hämeenlinna) on suomalainen laulaja ja lauluntekijä. Hän on julkaissut yli 800 laulua, yli 20 äänitettä, nuottikirjoja ja musiikkinäytelmiä.

Salminen säveltää ja sanoittaa, esiintyy päiväkodeissa, kouluissa, perhetapahtumissa ja seurakunnissa eri ohjelmistojen kanssa.

Vuonna 2002 Salminen voitti Salon Vuoden lastenlaulukilpailun sävelmällä Kirje kuulle (san. Pirkko Arola). Kirkkohallitus palkitsi hänet elämäntyöstään lauluntekijänä vuonna 2009.

Jukka Salmisen lauluja on julkaistu useissa laulukirjoissa, esimerkiksi Suuri toivelaulukirja -sarja, Lasten Virsi, Nuoren seurakunnan veisukirjat, Laulutuuli-kirjat) ja erityisesti koululaulukirjoissa. Niitä on käännetty ainakin ruotsiksi, viroksi, norjaksi, englanniksi ja unkariksi.

Tuotanto

Äänitteet

 Purppuraa, CD (POYCD 337), 2013
 Lorulaari, runokirja/CD (POYCD 336), runot Merja Salonen, 2013

 Lailla enkelin 2CD (POYCD 322 ja 323), 2012
 Syötävän suloinen (POYCD 321), 2012
 Hiljaisuuteen vie – pyhiinvaeltajan lauluja (POYCD 328), 2012
Ipanakerä Runokirja/CD (POYCD316), runot Sirpa Sironen-Hänninen, 2011

 Liian suuret hampaat 2CD (POYCD 311 ja 312), 2011

 Gibu gibu (SLSCD 50254), 2010

 Laulureppu  (POYCD 243), 2006
 Syötävän suloinen (LKCD 12), 2006

 Piparintuoksua (POYCD 218), 2004

 Kiinalainen Juttu (SLSCD 50230), 2002

 Kapernaumin Kaverit (SPSCD 00101), 2001
 ZOOPPERA-video  (Rainmaker/SLS), 2001

 Silmiisi katson (SLSCD 50224), 2000

 Lasten romppuraamattu (Suomen Pipliaseura), 1999

 Ihmeellinen palapeli (SPSCD), 1998

 ZOOPPERA (SLSCD 50211), 1997
 Lastenmaa 3 (LMC 003), 1997
 Aamujen aamu (SPSMC 00297), 1997

 Lailla enkelin (SPSCD 00196), 1995
 Lastenmaa 2 (LMC 002)1995

 Naapurin lapset (FGCD 5097), 1994

 Lastenmaa-lauluja (LMC 001), 1993

 Sessa-satukasetti (KRC 249), 1991

 Kavereita kaikkialla (SLSC 50112), 1989

 Ilonhiutaleita (KRC 056), 1987

 Tuhkasta tuli nousee (KRC 053), 1986
 Tuhkamessu (KRC 055)

 Liian suuret hampaat (KRC 049), 1985

 Jalanjäljet (KRLP 20 ja KRC 042), 1984

 Hyvä ystävä (KRC 242), 1982

(Lyhenteet: PO = Päivä Oy, LK = Lasten Keskus Oy, SLS = Rainmaker / Suomen Lähetysseura, SPS = Suomen Pipliaseura r.y., LM = Lastenmaa-lehti, FG = Fg-Naxos Oy, KRC = Karas-Sana Oy)

Laulukirjat
 Pulputinpannu – satulaulukirja, Amino - Kustannus (Merja Salonen - Jukka Salminen - Satu Laaninen), 2005
 Jalanjäljissä – lauluja aikuisille, Suomen Lähetysseura, 2001
 Pieni Enkeli – lauluja lapsille, Kirjapaja Oy, 2001
 Tule ystäväksi, Warner/Chappell Music Finland Oy, 1999
 Tänä aamuna aurinko nousi, 50 laulua Pirkko Arolan teksteihin, 1994

Kirjat
 Kaikessa Hän tulee vastaan, Päivä Oy, 2013
 Tie, mies ja tähtitaivas, Päivä Oy, 2012

Lähteet

Aiheesta muualla
 
 

Suomalaiset muusikot
Suomalaiset säveltäjät
Suomalaiset sanoittajat
Vuonna 1956 syntyneet
Elävät henkilöt
Diana Ross Presents The Jackson 5

Diana Ross Presents The Jackson 5 on The Jackson 5 -yhtyeen ensimmäinen studioalbumi, jonka he julkaisivat Motown-yhtiön alaisena. Albumin I Want You Back -single nousi suoraan listaykköseksi Billboard Hot 100 -listalla. Vuonna 2001 albumi julkaistiin remasteroituna yhdessä ABC-albumin kanssa.

Kappaleet
Puoli A

Puoli B

Aiheesta muualla 
 Diana Ross Presents The Jackson 5 Discogsissa 

Vuoden 1969 albumit
Vuoden 1969 esikoisalbumit
The Jackson 5:n albumit
Texasin kristillinen yliopisto

Texasin kristillinen yliopisto () on yksityinen yliopisto, joka toimii Fort Worthissa. TCU perustettiin 1873. Sen taustayhteisö on protestanttinen Disciples of Christ. Syksyllä 2013 yliopistossa oli noin 9725  opiskelijaa. Lukuvuoden opiskelu maksaa noin 28 000 dollaria.

Urheilu 
TCU:n joukkueen tunnusvärit ovat violetti ja valkoinen.

Amerikkalainen Jalkapallo 
TCU:n jalkapallo joukkue Horned Frogs pelaa yliopiston sarjan divinsioona I.

Lähteet

Aiheesta muualla 
Yliopiston kotisivu
Virallinen urheilusivu  

Texasin yliopistot ja korkeakoulut
Vuoden luontokirja

Vuoden luontokirja on WWF Suomen (Maailman luonnonsäätiö) vuosittain valitsema teos, joka sopii suurelle yleisölle, edistää luonnonsuojelun viestiä ja on korkealaatuinen.

Palkitut
1978 Luonnonkaunis Suomi, Valitut Palat
1979 Salomaa, Kirjayhtymä
1980 Kosteikko – maata, vettä ja elämää, Suomen Luonnonsuojelun Tuki
1981 Kotka – lintujen kuningas, Pekka Helo; Luontokuva Pekka Helo
1982 Saaristomeri – luonto ja ihminen; Matti Valta, Antti Karlin; Otava
1983 Valon maa – Land of Light, Suomen luonto kuvina, Kirjayhtymä
1984 Kuukkelin maa, Hautala, Hannu, Weilin & Göös
1985 Suomen kansallispuistot, Suomen Luonnonsuojelun Tuki
1986 Taiteilijaveljekset von Wright – Suomen kauneimmat lintumaalaukset, Otava ja Valitut Palat
1987 Kämmekät, Suomen orkideat; Mauri Korhonen, Seppo Vuokko; Forssan Kustannus
1988 Luonnonystävän Suomi, Valitut Palat 
1989 Suurtunturit, Weilin & Göös
1990 Suomen lehdot, Otava
1991 Unelma Saimaasta, WSOY
1992 Ympäristön tila Suomessa, Gaudeamus
1993 Liminganlahti, Kustannus Pohjoinen
1994 Kaakkurin huuto, Suomen Luonnonsuojelun Tuki
1995 Toukohärkä ja kultasiipi – niityt ja niiden hoito, Otava
1996 Itämerellä, WSOY
1997 Auringon siivellä – Vuodenkierto Suomen luonnossa, Otava
1998 Kilimanjarolta Serengetiin – Afrikan suuri luonto, Kirjayhtymä 
1999 Elävä Saimaa, Tammi
2000 Suomalainen kulttuurimaisema, Tammi
2001 Metsola; Jorma Luhta; Maahenki 
2002 Lepakot – salaperäiset nahkasiivet, Tammi
2003 Kuukkeli, sielunlintu, Otava
2004 Kevät lintusaarella – luontopäiväkirja, Gaudeamus 
2005 Luonnontarkkailijan kirja, Valitut Palat
2006 Lintujärvi, Mauri Leivo, Maahenki 
2007 Suomi ilmasta, Tammi
2008 Laulujoutsenen perintö. Suomalaisen ympäristöliikkeen taival, WSOY ja Suomen luonnonsuojeluliitto
2009 Tähtiyöt, Jorma Luhta, Maahenki
2010 Suomen lasten luontokirja; Lasse J. Laine ja Iiris Kalliola; Otava
2011 Suomalainen aarniometsä; Petri Keto-Tokoi ja Timo Kuuluvainen; Maahenki
2012 Ahman kintereillä; Antti Leinonen; Maahenki
2013 Pihan linnut ja pöntöt; Juha Laaksonen; Paasilinna
2014 Aarresaaret; Jarmo Nieminen; Gummerus
2015 Korppiretki, Mika Honkalinna, Maahenki, 2015
2016 Metsän salainen elämä, Eeva-Liisa Hallanaro, Saija Kuusela, Aino Juslén, Terhi Ryttäri (toim.); Gaudeamus
2017 Meren aarteet, Gaudeamus
2018 Metsä – hyvää mieltä ja rentoa oloa luonnosta'''; Jukka Lyytinen ja Antti Reini; Like
2019 Suomalainen susi, Erkki Pulliainen ja Lassi Rautiainen, Minerva
2020 Kuulin allien laulavan'', Minna Pyykkö, Docendo

Lähteet 
WWF Vuoden luontokirja

Viitteet

Suomalaiset kirjallisuuspalkinnot
Kirjat biologiasta
WWF
Suomalaiset taide- ja kulttuuripalkinnot
Highlights From The Ultimate Collection

Highlights From The Ultimate Collection on Michael Jacksonin promo-albumi, joka julkaistiin vuonna 2004.

Kappaleet
I Want You Back
Rock With You
She's Out Of My Life
Wanna Be Startin' Somethin'
Billie Jean
Scared Of The Moon
Bad
Man In The Mirror
Cheater
You Are Not Alone
Beautiful Girl
We've Had Enough

Michael Jacksonin albumit
Vuoden 2004 albumit
Yhdistyneen kuningaskunnan hallitus

Hänen majesteettinsa hallitus (), tuttavallisemmin Britannian hallitus, on Ison Britannian ja Pohjois-Irlannin yhdistyneen kuningaskunnan keskushallitus. Se käyttää toimeenpanovaltaa hallitsijan sijasta, jolle toimeenpanovalta varsinaisesti kuuluu. Hallitus koostu virallisesti hallitsijasta valtaneuvostossa (engl. Privy Council), ja pääministerin johtama ministeristö on oikeastaan valtaneuvoston poliittista valtaa käyttävä valiokunta. Yhdistyneessä kuningaskunnassa hallituksen jäsenellä viitataan niin sanottuihin kruunun ministereihin, jotka on valittu hallitukseen jommastakummasta parlamentin kamarista. Hallituksen jäsenet ovat yhdessä sekä yksittäin vastuullisia hallitsijalleen ja parlamentille sekä he välittävät Hänen majesteettinsa ehdotuksia parlamentille ja toimivat hänen nimissään.

Hallitusta johtaa pääministeri, jonka itse monarkki nimittää. Pääministeri on tavallisesti parlamentin alahuoneen, House of Commonsin suurimman puolueen puheenjohtaja tai suurimman puoluekoalition johtaja. Uuden halituksen astuessa virkaansa hallitsija lukee sen ohjelman parlamentissä parlamentaarikoille ja pääreille.

Ministeri-käsite on Britanniassa jossain määrin monimutkainen, sillä ministerit jaotellaan siellä eriasteisiin ”rankingeihin”. Täysivaltainen kabinetin jäsen on Secretary of State, jonka alapuolella ovat Minister of State ja Parliamentary Under-Secretary of State. Osa Minister of State -tason ministereistä osallistuu kabinetin istuntoihin ja osa ei. Kabinetti (Cabinet of the United Kingdom) on siis varsinaisen hallituksen (His Majesty's Government) osa, johon eivät kuulu kaikki ministerit. Lisäksi kaikkien kabinetin jäsenten titteli ei ole Secretary of State, vaan esimerkiksi valtiovarainministeri on Chancellor of the Exchequer.

Nykyinen hallitus
Nykynen hallitus on Liz Trussin hallitus, joka astui virkaan syyskuussa 2022.

Hallituksen ministerit

Muut hallituksen kokouksiin osallistuvat henkilöt

Lähteet 

Yhdistyneen kuningaskunnan politiikka
Yhdistyneen kuningaskunnan hallitukset
Yhdistyneen kuningaskunnan hallinto
Nevadan yliopisto, Las Vegas

Nevadan yliopisto sijaitsee Las Vegasin lähellä, Paradisen epäitsenäisen yhteisön (engl. unincorporated area) alueella. Yliopisto on perustettu vuonna 1957 ja siellä on noin 28 000 opiskelijaa. Se on aikaisemmalta nimeltään Nevada Southern University. 

Yliopiston urheiluseura,  UNLV Rebels, pelaa 17 lajin oppilaitossarjoissa. Se on menestynyt erityisen hyvin miesten koripallosarjassa.

Lähteet

Aiheesta muualla 

Yliopiston kotisivu
Yliopiston urheilusivu

Yhdysvaltain yliopistot ja korkeakoulut
Clarkin piirikunta (Nevada)
Baltimore Ravens

{{NFL-joukkue 
| nimi = Baltimore Ravens
| logo = Baltimore Ravens.gif
| perustettu = 1996
| kaupunki = Baltimore
| osavaltio = Maryland
| lempinimet = 
| värit = purppura, musta, metallinkeltainen ja valkoinen
| valmentaja = John Harbaugh
| omistaja = Steve Bisciotti
| toimitusjohtaja = Eric DeCosta
| laulu = 
| maskotti = Poe
| ennen_NFL =
| NFL_aloitusvuosi = 1996
| divisioonahistoria =
American Football Conference (1996–)
AFC Central (1996–2001)
AFC North (2002–)
| nimetty = 1996
| entiset_nimet = 
| nimi_info = 
| no_league_champs =2
| no_pre1970sb_champs = 
| no_sb_champs =2
| league_champs = 
| pre1970sb_champs = 
| sb_champs =
2000 (Super Bowl XXXV), 2012 (Super Bowl XLVII)
| no_conf_champs = 2
| conf_champs =AFC: 2000, 2012 
| no_div_champs = 6
| div_champs = AFC North: 2003, 2006, 2011, 2012, 2018, 2019
| stadionit = 
Memorial Stadium (1996-1997)M&T Bank Stadium (1998-)}}Baltimore Ravens''' on amerikkalaista jalkapalloa pelaava joukkue Yhdysvalloissa NFL:ssä. Joukkue on kotoisin Baltimoresta, Marylandista ja pelaa American Football Conferencen pohjoisessa divisioonassa. Joukkue on onnistunut voittamaan Super Bowlin kaksi kertaa, kausina 2000 ja 2012. Se kukisti tammikuussa 2001 pelatussa loppuottelussa New York Giantsin ja helmikuussa 2013 pelatussa loppuottelussa San Francisco 49ersin.

Seura aloitti vuonna 1996 Baltimoressa, johon se muutti Clevelandista. Seuran omistaja Art Modell ei saanut Clevelandin kaupunkia rakennuttamaan uutta stadionia Cleveland Browns -seuralleen ja päätti siirtää seuran toiseen kaupunkiin fanien kovasta vastustuksesta huolimatta. Brownsin pelaajasopimukset ja suurin osa henkilökuntaa siirtyivät Baltimoreen. Seuran historia jäi kuitenkin Clevelandiin ja kuuluu nykyiselle Cleveland Browns -joukkueelle, joka aloitti pelaamisen uudelleen vuonna 1999.  NFL-liigan virallisen kannan mukaan Ravensin katsotaan olevan laajennusjoukkue. Baltimoressa oli vuosina 1953–1983 NFL-joukkue Baltimore Colts, joka pelaa nykyään Indianapolisissa.

Muutettuaan Baltimoreen joukkue on ollut menestyksekäs. Ravens on voittanut kausien 2000 ja 2012 Super Bowlien lisäksi divisioonansa kausina 2003, 2006, 2011 ja 2012. Baltimore Ravensin historian kuuluisimpiin pelaajiin kuuluvat Ray Lewis, Jonathan Ogden ja Ed Reed.

Joukkueen nimi Ravens tulee Edgar Allan Poen runosta Korppi. Poe, joka eli ja työskenteli Baltimoressa, on haudattu kaupunkiin.

Lähteet

Aiheesta muualta
Joukkueen kotisivut 

National Football League -seurat
Baltimoren urheilu
Vuonna 1996 perustetut urheiluseurat
Miamin yliopisto (Ohio)

Miamin yliopisto () on julkinen yliopisto, joka toimii Oxfordin kaupungissa Yhdysvaltojen Ohion osavaltiossa. Vuonna 1809 perustetun oppilaitoksen nimi liittyy sen sijaintiin miami-intiaanien mukaan nimetyn Miami Valleyn alueella. Oxfordin pääkampuksen lisäksi yliopistolla on toimipisteet myös Hamiltonissa, Middletownissa ja West Chesterissä.

Miamin yliopisto on yksi Yhdysvaltojen vanhimmista julkisista yliopistoista. Se tosin alkoi ottaa opiskelijoita vasta vuonna 1824, vaikka sai perustamisoikeuden jo 1809. 1870–1880-luvuilla oppilaitos suljettiin väliaikaisesti varojen puutteessa, mutta avattiin uudelleen vuonna 1885.

Lähteet

Aiheesta muualla 

 Yliopiston kotisivu 
 Red Hawks Yliopiston urheilusivu 
 

Ohion yliopistot ja korkeakoulut
Tietoala

Tietoala ry (aiemmalta nimeltään Tietoalan toimihenkilöt ry) on IT-alan työntekijöiden ammattiyhdistys. Se on toiseksi suurin Insinööriliiton jäsenjärjestöistä. Yhdistys kuuluu Insinööriliiton kautta Akavaan. Puheenjohtaja on Jyrki Kopperi.

Tietoala ry ja YTN Tietoala neuvottelevat Tietotekniikan palvelualan yleissitovan työehtosopimuksen työnantajia edustavan Teknologiateollisuus ry:n kanssa. Sopimuksen piiriin kuuluu yli 60 000 työntekijää.

Yhdistys perustettiin 17. helmikuuta 1974 nimellä ATK-alan Toimihenkilöt ATK-T ry, kun yksityinen sektori alalla alkoi kasvaa. Alkuvuosina se keräsi noin 200 aktiivia, joista monet työskentelivät Tietotehtaalla. ATK-palvelualan työehtosopimuksen yleissitovuuskriteerit täyttyivät vuonna 1997, mutta valitusten jälkeen sitovuus vahvistettiin vasta 2003. Vuosina 2002–2003 Novo Groupin henkilöstöyhdistys yhdistyi ATK-T:n kanssa ja nimi muutettiin muotoon Tietoalan toimihenkilöt. Tietoalan toimihenkilöihin yhtyi myös Tietoväki. 1.3.2018 alkaen yhdistyksen nimi on Tietoala ry.

Lähteet

Aiheesta muualla
 Tietoala ry
 Insinööriliitto IL ry

Insinööriliitto
Suomalaiset tietotekniikka-alan järjestöt
Mosambikin katolinen yliopisto

Mosambikin katolinen yliopisto (, UCM) on yksityinen yliopisto Mosambikissa. Sen pääpaikka on Beiran kaupungissa.

UCM oli yksi ensimmäisiä yksityisiä yliopistoja Mosambikissa ja ensimmäinen, jonka päämaja sijaitsi maan pääkaupungin Maputon ulkopuolella. Se avattiin vuonna 1996. UCM:n perustaminen oli seurausta Frelimo ja Renamon välisestä sisällissodan rauhanneuvotteluista. Yliopiston tarkoituksena oli edistää Mosambikin pohjois- ja keskiosien korkeakouluopetusta.

UCM on jaettu kuuteen tiedekuntaan. Ensimmäiset kaksi tiedekuntaa, joiden toiminta käynnistyi 1996, olivat kauppa- ja hallintotieteiden tiedekunta Beirassa ja oikeustieteiden tiedekunta Nampulassa. Kauppa- ja hallintotieteiden tiedekunnalla on toimintaa nykyään myös Chimoion ja Teten kaupungeissa. Nampulassa aloitettiin 1998 kasvatus- ja viestintätieteiden tiedekunta ja seuraavana vuonna Cuamba sai maataloustieteiden tiedekunnan. Beiraan perustettiin vuonna 2000 lääketieteiden tiedekunta ja vuonna 2003 Pembaan matkailun ja informaatiotieteiden tiedekunta. Lisäksi Quelimanessa on kasvatus- ja informaatiotieteiden opetusta vuodesta 2009 alkaen.

Lähteet

Aiheesta muualla 
Yliopiston kotisivut 

Katolinen yliopisto
Mosambikin rakennukset ja rakennelmat
Katoliset yliopistot
Jacksonville Jaguars

{{NFL-joukkue
| nimi = Jacksonville Jaguars
| logo = Jacksonville Jaguars logo.png
| perustettu = 1995
| kaupunki = Jacksonville
| osavaltio = Florida
| lempinimet = The Jags
| värit = Sinivihreä, musta ja valkoinen
| valmentaja = Doug Pederson
| omistaja = Shahid Khan
| toimitusjohtaja = Trent Baalke
| laulu = 
| maskotti = Jaxson de Ville
| ennen_NFL = 
| NFL_aloitusvuosi = 1995
| divisioonahistoria =
American Football Conference (1995–)
AFC Central (1995–2001)
AFC South (2002–)
| nimetty = 1995
| no_league_champs = 0
| no_pre1970sb_champs = 
| no_sb_champs = 0
| league_champs = 
| pre1970sb_champs = 
| no_conf_champs = 0
| conf_champs = 
| no_div_champs = 3
| div_champs = AFL Central: 1998, 1999, 2017
| stadionit = 
 TIAA Bank Field (1995–)
}}Jacksonville Jaguars''' on Yhdysvalloissa NFL:ssa pelaava amerikkalaisen jalkapallon seura. Se pelaa American Football Conferencen eteläisessä divisioonassa, AFC Southissa. Seuran kotipaikka on Jacksonvillessa Floridan osavaltiossa. Jaguaarit liittyivät NFL:ään vuonna 1995 Carolina Panthersin kanssa.

Aiheesta muualla 

Jacksonville Jaguarsin viralliset kotisivut

National Football League -seurat
Vuonna 1995 perustetut urheiluseurat
Floridan urheilu
Duvalin piirikunta (Florida)
Norv Turner

Norval Eugene Turner (s. 17. toukokuuta 1952 Camp Lejeune, Pohjois-Carolina) on yhdysvaltalainen  amerikkalaisen jalkapallon valmentaja, joka toimii Cleveland Brownsin hyökkäyksen koordinaattorina. Hän on toiminut NFL:ssä San Diego Chargersin, Washington Redskinsin ja Oakland Raidersin päävalmentajana. Turner toimi 1990-luvun alussa Dallas Cowboysin hyökkäyksen koordinaattorina ja oli mukana voittamassa Super Bowlia vuosina 1992 ja 1993.

Lapsuus 

Norv Turner varttui Pohjois-Kalifornian Martinezissa, hänen isänsä oli merijalkaväen kersantti, joka palveli maataan toisessa maailmansodassa sekä Korean sodassa. Norvalin ollessa kaksivuotias alkoholisoitunut isä jätti viisilapsisen perheen. Perhe joutui elämään sosiaalituen varassa ja Norval teki paljon töitä mm. lehdenjakana.

Ura pelaajana 

Turner oli lahjakas pelinrakentaja amerikkalaisessa jalkapallossa ja sai stipendin Oregonin yliopistoon. Peliaika siellä oli kuitenkin tiukassa sillä aloittavana pelinrakentajan pelasi tuleva Hall of Fame-pelaaja Dan Fouts. Oregonin valmentajat näkivät Turnerissa lahjakkuutta valmentajan uralle ja peliuran jälkeen Turner jatkoi yliopistossa valmentajana.

Ura valmentajana 

Turner nousi 1990-luvun alussa NFL:n arvostetuimipien hyökkäyksen koordinaattoreiden joukkoon johtaessaan Dallas Cowboysien hyökkäystä Jimmy Johnsonin alaisuudessa. Turner oli voittamassa Super Bowlia kausien 1992 ja 1993 päätteeksi. Washington Redskins palkkasi Turnerin päävalmentajakseen vuonna 1994. Turner alaisuudessa tulokset olivat keskikertaisia ja tie playoffeihin avautui vasta viidennellä kaudella vuonna 1999. Kesken seuraavan kauden Turner sai potkut. Vuonna 2004 Oakland Raidersin omistaja Al Davis palkkasi Turnerin päävalmentajaksi. Hänen kaksi kauttaan Oaklandissa olivat vaikeita ja tuloksena oli 9 voittoa ja 23 tappiota. 

Kaudeksi 2007 Turner palkattiin San Diego Chargersin peräsimeen. Hän seurasi Marty Schottenheimeria, jonka johdolla San Diego oli voittanut edellisellä kaudella 14 ottelua ja hävinnyt vain 2. Erimielisyydet toimitusjohtaja A.J. Smithin kanssa sekä huono pudotuspelimenestys johtivat kuitenkin potkuihin. Turner johdatti Chargersin pudotuspeleihin kolmella ensimmäisellä kaudellaan. Paikka Super Bowlissa jäi kuitenkin haaveeksi. Suurin pettymys tuli kaudella 2009, kun pudotuspelien ensimmäisessä ottelussa San Diego hävisi New York Jetsille kotonaan, vaikka takana oli erinomainen runkosarja. Tuon pelin jälkeen pudotuspelit ovat jääneet haaveeksi ja kausina 2010–2012 Chargersin otteita vaivasi epätasaisuus.  Kauden 2012 päätteeksi Turner sai potkut.
Cleveland Browns palkkasi Turnerin hyökkäyksen koordinaattoriksi kaudelle 2013. Vuoden Browns-pestin jälkeen hän siirtyi Minnesota Vikingsin organisaatioon.

Perhe 

Turnerilla ja hänen vaimollaan Nancylla on kolme lasta. Hänen veljensä Ron on pitkän linjan valmentaja, joka on toiminut apuvalmentajana ja koordinaattorina useissa NFL-joukkueissa sekä päävalmentajana Illinois'n yliopistossa sekä San Diegon osavaltionyliopistossa.

Lähteet 

Yhdysvaltalaiset amerikkalaisen jalkapallon valmentajat
Vuonna 1952 syntyneet
Elävät henkilöt
Työnarvoteoria

Työnarvoteoria on taloustieteen teoria, jonka kehittivät 1800-luvun alun liberalistiset taloustieteilijät. Sen mukaan tavaran arvon määrää sen tuotantoon käytetty työmäärä, ei markkinat. Tavaran arvo on työläisen saamaa palkkaa suurempi. Työn hinnan ja tuotteen hinnan erotuksesta syntyy lisäarvo, jonka tuotantovälineet omistava kapitalisti saa Karl Marxin lisäarvo- ja riistoteorian mukaan haltuunsa.

Ennen Marxia teoriaa olivat kehitelleet klassiset taloustieteilijät David Ricardo ja Adam Smith. Marxin jälkeen käsite on liitetty lähinnä marxilaiseen taloustieteeseen.

Nykyisen valtavirran taloustieteen mukaan tavaran arvo on se, mitä ihmiset suostuvat siitä maksamaan, riippumatta siitä, onko tavara esimerkiksi valmistettu vähällä työllä vai hyvin tehottomalla prosessilla. Kansantaloustieteen professori Vesa Kanniainen on kirjoittanut: "vanhojen asuntojen hinnat nousevat, vaikka niihin ei käytetä uutta työtä", ja ihmisten preferenssien muutokset vaikuttavat vanhojen tavaroiden arvoon.

Lähteet

Aiheesta muualla 
 Työarvoteoria ja yhtäläistymisoletuksen kritiikki. (PDF)

Taloushistoria
Työ
Pekka Lakka

Pekka Lakka (s. 3. lokakuuta 1963 Joutseno) on suomalainen toimittaja ja Keskisuomalainen-konserniin kuuluvan Kaakon Viestinnän sisältöjohtaja. Tässä tehtävässä hän toimii yhtiön julkaisemien maakuntalehtien Etelä-Saimaan, Kouvolan Sanomien, Kymen Sanomien, Itä-Savon ja Länsi-Savon päätoimittajien esimiehenä. Lakka myös vastaa lehtien toimituksellisesta yhteistyöstä sekä lehtien ei-paikallisista ja kaupallisista sisällöistä. Hän on toiminut tehtävässä huhtikuusta 2016.

Nykyiseen tehtäväänsä Lakka siirtyi Etelä-Saimaan, Kouvolan Sanomien ja Kymen Sanomien vastaavan päätoimittajan tehtävästä. Aiemmin Lakka on toiminut Lappeenrannassa ilmestyvän ilmaisjakelulehti Lappeenrantalaisen päätoimittajana ja Etelä-Saimaan urheilutoimittajana. Vuodesta 2000 hän toimi Etelä-Saimaan toimituspäälikkönä, kunnes siirtyi Länsi-Savon päätoimittajaksi vuonna 2005 ja sieltä edelleen Etelä-Saimaan päätoimittajaksi 2006.

Koulutukseltaan Lakka on ylioppilas. Nuoruudessaan hän pelasi jalkapalloa ja kuului kaudella 1985 Joutsenon Kullervon II divisioonan joukkueeseen. Myöhemmin hän toimi seuran jalkapallojaoston sihteerinä ja varapuheenjohtajana sekä edustusjoukkueen managerina. Lakan isä Maunu Lakka oli Joutsenon kunnanvaltuuston pitkäaikainen puheenjohtaja.

Lähteet 

Elävät henkilöt
Suomalaiset päätoimittajat
Vuonna 1963 syntyneet
Taikuri Oz

Taikuri Oz () on vuonna 1978 ensi-iltansa saanut yhdysvaltalainen musikaalielokuva, jonka on ohjannut Sidney Lumet. Elokuvan pääosissa esiintyvät Diana Ross, Michael Jackson, Nipsey Russell ja Ted Ross.

Juoni 

Dorothy on 24-vuotias tyttö, joka asuu Em-tätinsä ja Henry-setänsä luona. Em ehdottaa Dorothylle, että tämä muuttaisi muualle ja perustaisi perheen. Em haluaisi Dorothyn ryhtyvän opettamaan yläasteikäisiä, mutta tyttö toteaa viihtyvänsä lasten kanssa. Dorothy rientää karkaavan Toto-koiransa perään ja löytääkin sen, mutta joutuu lumesta muotoutuvan pyörremyrskyn sisään. Idän hyvä haltiatar Glinda puhaltaa pyörremyrskyn kädestään. Dorothy lentää kaupungin yllä ja putoaa pyöreään hiekkalaatikkoon, joka on ihmisgraffitien peittämässä puistossa. Hiekan seasta Dorothy löytää Toton. 

Ihmisgraffitit alkavat irtautua seinästä ja osoittautuvat ystävällisiksi. He haluavat kiittää Dorothyä siitä, että tämä tappoi noidan, Evermanin, joka piti heitä graffitti-ihmisinä. Paikalle saapuu Neiti Yksi, joka loitsii hopeiset korkokengät Evermeanin jaloista Dorothyn jalkoihin. Neiti Yksi sanoo, ettei kenkiä saa ottaa pois ennen kuin Dorothy pääsee takaisin kotiin. Neiti Yksi kertoo, että Dorothy on Munchkinlandissä ja kertoo tälle Wizistä. Wiz on velho, joka pystyy tekemään ihmeellisiä asioita. 

Dorothy saatetaan taksille, ja hän kysyy, miten Wizin luo pääsee. Neiti Yksi toteaa, että tytön tarvitsee vain seurata Yellow Brick Roadia. Taksin ovi ei aukeakaan, ja Neiti Yksi katoaa. Dorothy lähtee vaeltamaan ja kohtaa Variksenpelättimen, jota varikset kiusaavat. Dorothy päättää vapauttaa Variksenpelättimen, mutta tämä ei osaa kävellä. Toto pelottelee varikset pois, ja Dorothy opettaa Variksenpelättimen kävelemään. Variksenpelätin kertoo Dorothylle, ettei hänellä ole aivoja, vaan pää täynnä roskaa. Dorothy pyytää Variksenpelättimen mukaansa, sillä jos Wiz osaa järjestää Dorothyn kotiin, niin hän voi myös hankkia Variksenpelättimelle aivot. Dorothy ja Variksenpelätin kulkevat pitkin Yellow Brick Roadia. Huvipuistossa he kohtaavat Peltimiehen, joka sanoo, että hänen luojansa teki hänelle kaiken paitsi sydämen. Dorothy onnistuu saamaan myös Peltimiehen mukaan Wiziä tapaamaan.

Dorothy, Variksenpelätin ja Peltimies menevät katsomaan museossa olevaa kivileijonaa. Kun Variksenpelätin koskee kivileijonan tassua, leijona herää eloon. Sen sisältä tulee oikea leijona, joka on hyvin vihastunut Variksenpelättimen kosketuksesta. Toto puraisee leijonaa jalkaan, jolloin tämä huudahtaa ja alkaa itkeä. Leijona paljastaa olevansa leijona ilman rohkeutta. Myös leijona suostuu tulemaan mukaan kohti Wizin valtakuntaa.

Rooleissa

Lähteet

Musikaaleihin perustuvat elokuvat
Yhdysvaltalaiset elokuvamusikaalit
Vuoden 1978 yhdysvaltalaiset elokuvat
Sidney Lumetin ohjaamat elokuvat
Raimo Sariola

Raimo Olavi Sariola (s. 5. toukokuuta 1953 Jyväskylä) on suomalainen sellisti ja Sibelius-Akatemian sellonsoiton lehtori.  

Raimo Sariola opiskeli sellonsoittoa Sibelius-Akatemiassa Erkki Raution ja Arto Noraksen johdolla. Ulkomailla hän opiskeli Mstislav Rostropovitšilla Moskovassa 1972–1974 sekä Nizzassa Paul Tortelier’lla 1979. Hän suoritti Sibelius-Akatemiassa sellonsoiton diplomitutkinnon 1976 ja musiikin tohtorin tutkinnon taiteellisella linjalla 1990.

Raimo Sariola jakoi Turun sellokilpailun ensimmäisen palkinnon Timo Hanhisen kanssa 1972 ja sai kolmannen palkinnon kansainvälisissä sellokilpailuissa Bristolissa 1977. Hän on konsertoinut kotimaan lisäksi Pohjoismaissa, Keski-Euroopassa, Yhdysvalloissa ja Kaukoidässä. Sariola on levyttänyt muun muassa Jean Sibeliuksen sellosävellykset (Finlandia Records) sekä Einojuhani Rautavaaran konserton Radion sinfoniaorkesterin kanssa (Windsor CT). 

Raimo Sariola on toiminut vuodesta 1980 lähtien Sibelius-Akatemian sellonsoiton lehtorina. Hän on pitänyt mestarikursseja kotimaan lisäksi muun muassa Ruotsissa ja Latviassa. Sibelius-Akatemian solistisen osaston johtajana hän toimi 1990–1993 ja 2. vararehtorina 1993–1996.

Lähteet

Aiheesta muualla
 http://www.raimosariola.info

Suomalaiset sellistit
Vuonna 1953 syntyneet
Elävät henkilöt
Gravity of Light


Gravity of Light on Tarotin kahdeksas studioalbumi, joka julkaistiin 10. maaliskuuta 2010.

Kappaleet 

Sävellys: Marco Hietala, Zachary Hietala ja Janne Tolsa, ellei toisin mainita. Sanoitus: M. Hietala. Sovitus: Tarot.

Kokoonpano 
 Tommi Salmela – laulu, taustalaulu, sampleri
 Marco Hietala – laulu, taustalaulu, basso, akustinen kitara
 Zachary Hietala – kitara
 Pecu Cinnari – rummut
 Janne Tolsa – kosketinsoittimet

Vierailijat 
 Puijon Perkele, Marenne, MC Raaka Pee, Mika Laine, King Jarkki – taustalaulu
 Mikko Mustonen – orkestraatio kappaleessa ”I Walk Forever”

Arvostelut 
 Imperiumi.net: 8+/10
 Nyt.fi: 
 Soundi:

Lähteet 

Tarotin albumit
Vuoden 2010 albumit
Eduskuntapuolue

Eduskuntapuolue on puoluerekisteriin merkitty puolue jolla on kansanedustaja Suomen eduskunnassa. Puolueen kansanedustajat muodostavat tällöin puolueen eduskuntaryhmän. Normaalisti osa eduskuntapuolueista kuuluu myös hallitukseen, jolloin niitä kutsutaan myös hallituspuolueiksi. Loput eduskunnassa olevat puolueet ovat oppositiossa. Eduskunnassa voi lisäksi olla myös valtakunnallisiin puolueisiin kuulumattomia kansanedustajia, kuten Ahvenanmaan edustaja. 

Muista puoluerekisteriin merkityistä puolueista poiketen eduskuntapuolueet saavat valtion budjetista maksettavaa puoluetukea. Niiden kannanotot yleensä myös huomioidaan tiedotusvälineissä paremmin kuin muiden puolueiden.

Nykyiset
Eduskuntapuolueet vuodesta 2021 alkaen:

Katso myös
 Eduskuntaryhmä

Huomio

Lähteet 
 
 

Eduskunta
Puolueet